gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu gu en en en en fr en en en en el gu en en gu gu gu gu gu gu gu gu gu gu gu gu gu gu en gu gu en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: બે બાળગીતો – વસુધા મ. ઈનામદાર
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
અમથું કોઈને અડે ને લઢે
એ તો કોઈના કીધે રોકાય નહીં,
વળી કોઈથી એને ટોકાય નહીં
એ તો લટક મટક કરતું’તું
ને પાછું મરક મરક કરતું’તું!
એ કહે, ઓ લીંબુ, તને ઢીબુ?
લીંબું બોલ્યું બેસ તું છાનુંમાનું
ટામેટું, તું ક્યાં મને ભટકાણું?
ટામેટાં તું ભાગ છાનું માનું,
કે પછી ડાબા હાથની તાણું
ટામેટું તો પછી દોડતું જાય
જાને હવે લીંબુ, તું તો પીળું પચ!
ને વળી તું તો ખાટું ખાટું મચ!
ઓ, ટમેટા બંધ કરને લવારો,
તારે મારે ના હોય ભાઈચારો
અરે લીંબુ, તું કેમ કરે ખટપટ
મને જાવા દે તું હવે ઝટપટ
ના કર, તું કોઈની પણ પંચાત
ટામેતું તો સરસર સરકતું જાય
દડબડ, દડબડ કરી દોડતું જાય
કહે ટામેટું, તું તો નાનો દાણો
વટાણો કહે, ભલે હું નાનો દાણો
પણ હું તારાથી છું, કેવો શાણો!
મરક મરકે તો કરતું જાય
મરચું કહે, દોડના તું ટામેટું
હવે જાને તીખું મરચું,
તારાથી વળી કોણ ડરતું!
મારું નામ છે મરચું
અડું જેને તેને હું ચચરું
અડું જો આંખની અંદર
હું જેને કોઈને અડું
એનું હું કામ બગાડું
જોવો છે મારો ચમત્કાર
કરીશ તું મને નમસ્કાર!
આમ તેમ સંતાતું જાય
દોડતા દોડતા ગબડતું જાય
ગબડતાં ગબડતાં બેથું થાય!
એ તો ટનટનાટન ટામેટું
ટામેટાને સામે મળી કાકડી,
કહે ટામેટું, તું તો ચાલી ફાંકડી
ચાલ તારું મારું કરું કચુંબર
ના જોઈએ લીંબુ કે મરચું અંદર.
કાકડી તો હસી પડી
હસી હસી ને ઢળી પડી
કેમ કાકડી, તું આડી પડી
દઉં કે તને હું બેસાડી?
લટકાળ ટામેટું ચાલ્યું જાય,
હસતું રમતું ગબડતું જાય
એ તો ટનટનાટન ટામેટું
ટામેટાને સામે મળી કોથમીર
તે બોલી ક્યાં જાવ મારા વીર
તું તો મને વહાલી ઓ કોથમીર,
તું તો ડાહી અને છે ગંભીર
કોઈને તું વઢે નહીં
કોઈને તું લઢે નહીં
દઉં કે તને હું બેસાડી?
આવીશ તને મળવા હું દોડી,
જા, પડતી ના હવે તું મોડી.
ટામેટું તો આખે આખું લાલ હતું
ને માથે એને લીલું ટોપું હતું !
એ તો ટનટનાટન ટામેટું
એ તો ટમટમાટમ ટામેટું
ટામેટું તો દોડમ દોડી કરતું જાય,
હસ્તુ હસતું વળી ગાતું જાય
હું તો રમતું ભમતું
ટામેટાને મળ્યું મોટું બટાકું,
બોલ્યું ટામેટા, તું મને ના ગમતું
બંધ કર તારી દોડાદોડી
સૂઈ જા, હવે રજાઈ ઓઢી,
જાને બટાકા, તું તો પડ, પછી મને અડ
હું હસું ખડખડ, ને તું ગબડે દડબડ
બટાકાને ચઢી રીસ, ટામેટા હું તને દેખાડીશ
જો તારા પર હું પડીશ, તો તારો ભુક્કો કરીશ.
જાને જાડું પાડું બટાકું
તને હું કોથળામાં નાંખું?
સાંભળ ટામેટા કહું છું, સાચે સાચું
ખાઈશ અત્ને હું કાચેકાચું
ટામેટું તો એવું ગભરાણું,
ડુંગળી પાછળ જઈ સંતાણું
બટાકું તો એવું હસી પડ્યું
ટામેટું તો કેવું ગબડી પડ્યું,
ને ગાઢ નિંદ્રામાં ઢળ્યું!
ટામેટું તો બહું ડાહ્યું,
રાત પડી ને સૂઈ ગયું.
૨. બેટી એ તો બેટી
પશું પંખી ને પવન ફુલની
કહું તમને વાર્તા મજાની
તળાવ કાંથે, તેઓ સહુ
હળી મળીને રહેતાં બહુ
ભૂરીયાં તળાવનાં મીઠા પાણી
હંસ – હંસી ત્યાંના રાજા રાણી
એમેને ત્યાં આવી દીકરી મજાની
સુંદર એવી જાણે પરીઓના દેશની!
ફુલ, પંખીને પવન પતંગિયા,
એમના ઘરમાં કરતાં ડોકિયાં
આમથી તેમથીતેઓ આવતા જાય,
બારણે ટકોરા એ ઓ મારતાં જાય
હંસ – હંસલી બારણું ખોલો
તમારે ત્યાં કોણ આવ્યું છે બોલો
હસીને હંસી બારણું ખોલે
વળી મલકાતી મલકાતી બોલે
અમારે ત્યાં આવી દીકરી મજાની,
મારી વાત રાખો જરા છાની.
બેબી મારી હજી છે બહુ નાની
નિરાંતે સૂતી છે, કેવી મજાની
બેબીને પગ છે, પણ ચાલે નહીં
બેબીને મોઢું છે પણ બોલે નહીં
આંખો છે પણ ઝાઝી ખોલે નહીં,
પાંખો છે, પણ બેબી મારી ઊડે નહીં
ફરતો, ભમતો પવન આવ્યો,
હસ્તો રમતો એ તો બોલ્યો
કહું હું તમને ખાનગી વાત
ખાનગી વાત, સાંભળે સહુ સાથ!
પશુ- પંખીને ફુલની એ જાત
કોઈના રાખે, છાની એ વાત.
હંસી રાણી, હંસી રાણી
ચિંતા તમારે નહીં કરવાની
ભલે, બેબી તમારી હજી છે નાની
જોવા દો ને, એ છે કેવી મજાની!
પવન પાંખે દીકરી તમારી બેસવાની
પથારી, એની ફુલોની હવે કરવાની
ઊડતું – ભમતું પતંગિયું બોલ્યું
ફુલે ફુલે બેસીને, એ તો ડોલ્યુ!
રમતી ભમતી આંખો પટપટાવતી
દોડી આવી, ખિસકોલી સરરર કરતી!
હંસી બેની, ચિંતા તારે નહીં કરવાની
હું ખિસકોલી, લાવીશ એના દાણા પાણી
હવે, વાત ના રાખો તમે છાની
સહુને, એની હવે જાણ કરવાની
કલબલ કરતી કાબર બોલી,
ઓ હંસી રાણી, તું મને વહાલી!
દીકરી તારી કાલે મોટી થાશે
મારી સાથે કલબલ કરી, ચણશે
મારી વાત માનવી પડશે,
બોલો વાત કેમની છાની રહેશે?
હસતી રડતી રમતી ને જમતી
હવે, દીકરી એમની મોટી થાતી
એક દિવસની આ વાત
હંસી રાણીને, થઈ પંચાત
તે આમ તેમ ફરતી જાય
ને, ચિંતા કરતી બોલતી જાય
બેબી ને હંસી, સંતાકૂકડી રમે
હંસલીને એની દીકરી બહુ ગમે
મમ્મા, હંસલી રડતી જાય
બેબી હંસીને શોધતી જાય
શોધતાં શોધતાં બોલતી જાય
બોલતાં બોલતાં શોધતી જાય
ઓ, વહાલી તું ક્યાં સંતાય
મારી આંખે, તો આંસુ ન માય
બેબી હંસી તો આવી દોડી
મમ્મીને તો તે વળગી પડી
મમ્મી ડરતી ના તું ગભરાતી ના તું
ખાલી ખોટું ખોટું, રડતી ના તું
મને પગ આવ્યાં, અને મારી પાંખો ખૂલી
આંખો પણ મેં ખોલી, જોને હવે હું કેવી બોલી?
હું તો હવે મોટી થઈ
મિત્રોને, હું મળવા ગઈ
પવન સાથે ફરવા ગઈ
પતંગિયા સાથે ઊડવા ગઈ
તળાવે તો તરવા ગઈ
કાબર જોડે ગાવા ગઈ
ખિસકોલી સાથે ખાવા ગઈ
તું તો અમથી ગભરાઈ ગઈ,
થાકીને હું ઘરે આવવાની
તારા ખોળામાં સૂઈ જવાની
મને ઝટ, તારા ખોળામાં દે સંતાડી
તું તો એ મારી વહાલુડી માવડી
મા હું તારી બેટી
હવે થઈ છું મોટી
ચિંતા ના કર તું ખોટી
બેટી એ તો બેટી!
– વસુધા મ. ઈનામદાર
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous ફરી એક વાર – નીલમ દોશી
ટુ સ્ટેટ્‍સ – રેખાબા સરવૈયા Next »
આ પ્રકારનું અન્ય સાહિત્ય:
હસતો રમતો ગાય કનૈયો – ચંદ્રકાન્ત રાવ
રેલગાડી રેલગાડી આવી જુઓ છુક છુક કરતી, ભાગે દોડે જલદી તોયે સ્ટેશને આરામ કરતી. કોઈ ચઢે ને કોઈ ઊતરે, આવનજાવન ચાલે, ધનિક ગરીબ સૌ સાથે બેસે, સમાન સૌ જન લાગે. મિલન કરાવે કોઈ સ્વજનનું, વિરહ પણ કો’નો થાતો, મળવું ને જુદાં પડવું એ ક્રમ સ્ટેશન ઉપર સમજાતો. . બા-દાદાનું હૈયું હરખાય ભાઈ મારો નાનો મજાનો, ઘોડિયે ઊંઘતો છાનોમાનો, રડે ત્યારે બા હીંચોળે, હાલા સાંભળી રહે એ છાનો. જાગે ત્યારે મમ્મીને શોધે, દૂધ પાય એને હોંશે, પછી ભાઈને હું રમાડું, બિસ્કિટ ... [વાંચો...]
જાદુઈ લાકડી – પ્રણવ કારિયા
(‘જન્મભૂમિ પ્રવાસી’ માંથી સાભાર) ભગલો સાવ ભોળો માણસ હતો પરંતુ તેની વહુ ભારે વઢકણી ! વહુ ભગલાને જ્યારે ને ત્યારે ખૂબ વઢતી હોય ; તેના પર ખૂબ ગુસ્સો જ કરતી હોય ! એક દિવસ તો વહુએ ભગલાને ચોખ્ખું કહી દીધું : ‘જાઓ, નોકરી-ધંધો કરો નહિ, ત્યાં સુધી આ ઘરમાં પગ મૂકશો નહિ !’ ભગલાને માથે આભ અને નીચે ધરતી ! ભગલો હૈયામાં ... [વાંચો...]
દિશારાણી અને તેની દીકરીઓ – અરુણિકા દરૂ
ણા પ્રાચીન સમયની વાત છે. પૃથ્વીના વિશાળ પટ પર ત્યારે ખાસ વસતી ન હતી. ત્યારે એક નાનકડા સુંદર ઘરમાં કેન્દ્રરાય અને તેની પત્ની દિશારાણી રહેતાં હતાં. બંને ખૂબ સુખશાંતિથી રહેતાં હતાં. તેવામાં તેમને ત્યાં એક બાળકીનો જન્મ થયો. ઘણે વખતે ઘરમાં ઘોડિયું બંધાયું હતું તેથી પતિપત્ની બંને ખુશ હતાં. બાળકીનું નામ તેમણે પ્રાચી પાડ્યું. પ્રાચી ખૂબ લાડકોડમાં ઊછરતી હતી. માબાપ ... [વાંચો...]
0 પ્રતિભાવ : બે બાળગીતો – વસુધા મ. ઈનામદાર
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
ચાર અછાંદસ રચનાઓ – રાજુલ ભાનુશાલી
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
Devendra n patel: શિરિશ ભાઇ ,તમે સત્ય વાત કરિ.આખે આખુ...
Devendra n patel: All writer who are favour English...
gopal khetani: વાહ ખુબ સરસ રચનાઓ. એકલદ્વીપ અને ચાડિયો બહુ...
gopal khetani: રિડ ગુજરાતીની ૧૩મી જન્મસંવત્સરીની અઢળક...
Dhruvin bhavsar: It is very heart touching story. AA...
Dhruvin bhavsar: It is very nice story. It is very heart...
Priyakant Bakshi: Thanks Late Shri Mrugeshbhai who is...
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
ચાર અછાંદસ રચનાઓ – રાજુલ ભાનુશાલી
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.